A se vedea, de exemplu, un portret considerat de artist a reprezenta "tipicul țărancei bătrâne" (care nu înțelege de ce vrea să o zugrăvească pictorul pe ea în loc de un "boboc de fată"); privirea serioasă, fixată în gol, exprimă în același timp sfială și resemnare, iar urmele adânci ale chipului, ca și la ceilalți bătrâni zugrăviți, marchează ca niște brazde adânci un chip obișnuit cu greul.